ན་འབྱིན་པའོ། །དང་པོ་ནི། གཡོ་རུ་རྡོ་རྗེ་གདན་པའི་གསུང་ན་རེ། རྗེ་བཙུན་རིན་པོ་ཆེའི་ཞལ་སྔ་ནས། སྐབས་འདིར་ཡབ་ཀྱི་མངོན་
བྱང་མཉམ་སྦྱོར་དུ་བཞེད་ནས་གོང་གི་གསུང་དེ་དག་རྣམས་བྱུང་བ་ཡིན་ནོ། །འོ་ན་རྗེ་བཙུན་ཉིད་ཀྱི་ཡན་ལག་དྲུག་པར་མི་མཉམ་སྦྱོར་གསུངས་པ་ཇི་ལྟར་ཞེ་ན། དེ་ནི་སློབ་དཔོན་མི་ཐུབ་པའི་གཞུང་གི་རྗེས་སུ་འབྲངས་པ་ཡིན་
158

আ །ནོ། །དེ་དེས་སྒྲུབ་པར་མི་ནུས་སམ་ཞེ་ན། མི་ནུས་ཏེ། འོ་ན་སློབ་དཔོན་སྦྱང་དཀའ་ཟླ་བས་ཞེས་པ་ནས། ཐུན་མོང་གི་ཆོ་ག་ལ་དགོངས་ཏེ་བསྟན་པའོ། །ཞེས་འགལ་སྤོང་གསུངས་པས་སློབ་དཔོན་
གྱི་དགོངས་པ་དངོས་མ་ཡིན་པར་བསྒྲུབ་པ་ཉིད་ཀྱིས་རྗེ་ཉིད་དང་གཉིས་ཀ་མི་བཞེད་པར་གྲུབ་བོ། །དེ་ཡང་རྗེ་བཙུན་གྱིས་སྐྱོགས་བཤད་མཛད་པ་མ་ཡིན་པར་སློབ་དཔོན་ཉིད་ཀྱང་དེ་བཞིན་དུ་བཞེད་པར་དེ་ཉིད་ཀྱི་གཞུང་ལས་འབྱུང་
བ་ནི། ཀུ་མུ་ཏིར། ཇི་ལྟར་ལྷ་མོ་ནིིམ་པ་ལྔ་པོ་ངེས་པར་སྦྱོར་བ་འདི་ཉིད། ལྷན་ཅིག་སྐྱེས་པ་བཅོམ་ལྡན་འདས་ཀྱིའང་ཇི་ལྟ་བ་དེ་ལྟ་བུ་ཡིན་ནམ་ཞེ་ན། མི་འདྲ་བར་བསྟན་པའི་ཕྱིར་ཨ་ལི་ཀ་ལི་ཞེས་བྱ་བ་ལ་སོགས་པ་གསུངས་
ཏེ། ཞེས་སོགས་གསུངས་སོ། །དེས་ན་ཉམས་སུ་ལེན་པར་འདོད་པས་ཆོ་ག་ཐ་དད་བླ་མའི་གསུང་བཞིན་བྱའོ། །ཞེས་གསུངས་པ་ལ་སྙིང་པོ་ལེན་པར་རྗེ་བཙུན་རིན་པོ་ཆེ་ལ་སྙིང་ནས་ཚད་མར་བྱེད་པ་རྣམས་ལ་གདམས་སོ་ཞེས་ི
འཆད་པར་བྱེད་དོ། །གཉིས་པ་ལ་གཉིས་ཏེ། བསྒྲུབ་བྱ་ལ་བསལ་བ་ཞུགས་པར་བསྟན་པ་དང༌། སྒྲུབ་བྱེད་ཀྱི་ལུང་རིགས་སྐྱོན་དང་བཅས་པར་བསྟན་པའོ། །དང་པོ་ལ་གཉིས་ཏེ། རིགས་པས་བསལ་བ་དང༌། ལུང་གིས་
བསལ་བའོ། །དང་པོ། རྗེ་བཙུན་ཡབ་ལ་མི་མཉམ་སྦྱོར་གྱི་མངོན་པར་བྱང་ཆུབ་པ་རྒྱུད་ཀྱི་དགོངས་པ་ལ་མི་གནས་ཤིང༌། མི་ཐུབ་ཟླ་བ་དང་རྗེ་བཙུན་གྱིས་མི་བཞེད་པ་དེའི་ཚེ་ན་མངོན་པར་རྟོགས་པ་ཡན་ལག་དྲུག་པ་འདི་རྣམ་པ་

ཀུན་དུ་དོར་བྱ་ཡིན་པར་འགྱུར་ཏེ། དེར་ཡན་ལག་གཉིས་པ་རྗེས་སུ་ཆགས་པ་རྡོ་རྗེ་སེམས་དཔའི་ཡན་ལག་གི་གཙོ་བོ་ནི། རྒྱུ་རྡོ་རྗེ་འཛིན་པ་བསྐྱེད་པ་དེ་ཡིན་ལ། དེ་ནི་མི་མཉམ་སྦྱོར་གྱི་མངོན་པར་བྱང་ཆུབ་པ་ལས་གཞན་མེད་
པའི་ཕྱིར། གལ་ཏེ་དེར་བཤད་པའི་མངོན་བྱང་དེ་ཡུམ་བརྐྱང་པའི་མངོན་བྱང་དུ་འདོད་ན་ནི། ཉི་ཟླ་གཉིས་ཀྱི་བར་དུ་ཡབ་ཀྱི་ས་བོན་དང་ཕྱག་མཚན་འཇོག་པར་བཤད་པ་དེས་བསལ་བ་ཡིན་ཏེ། ཡབ་ཀྱི་ཕྱག་མཚན་དང་ས་བོན་ཉི་
* ཟླ་གཉིས་དང་རོ་གཅིག་ཏུ་འདྲེས་པ་ལས་ཡབ་ཀྱི་སྐུར་བསྐྱེད་པ་ཡིན་ན་ཡབ་མི་མཉམ་སྦྱོར་ལས་མི་སྐྱེད་པར་འགལ་བའི་ཕྱིར། གཞན་ཡང་སྙིང་པོ་ཀྱཻ་རྡོ་རྗེ་སྒྲུབ་པའི་ཐབས་ལ་མངོན་པར་རྟོགས་པ་ཚུལ་བཅུ་བཞིར་རྗེ་བཙུན་གྱིས་
བཤད་པ་དེ་ཡང་འདོར་དགོས་པར་འགྱུར་ཏེ། བཅུ་བཞི་པོ་དེའི་ནང་གི་མངོན་པར་རྟོགས་པ་དག་ཕལ་ཆེ་བ་ནི་མི་མཉམ་སྦྱོར་གྱིས་རབ་ཏུ་ཕྱེ་བ་ཡིན་ལ། དེ་དག་གིས་ནི་སྙིང་པོ་ཀྱཻ་རྡོ་རྗེ་སྒྲུབ་པར་མི་ནུས་ཤིང༌། ནུས་ཀྱང་རྗེ་བཙུན་
ས་སྐྱ་པའི་བཞེད་པ་མ་ཡིན་པའི་ཕྱིར། དེ་ལྟར་ཐལ་བ་འཕངས་པའི་བཟློག་དོན་གྱིས་ཁྱེད་ལ་ཚད་མ་སྐྱེད་པར་ནུས་པའི་ཕྱིར། ཁྱེད་དམ་བཅའི་ཞེན་དོན་ལུང་གི་རྗེས་སུ་འབྲངས་པའི་རིགས་པ་ལ་རྟེན་པའི་ཚད་མས་བསལ་ལོ། །
གཉིས་པ་ནི། མི་མཉམ་སྦྱོར་གྱི་མངོན་བྱང་གིས་སྦྱང་གཞི་སྦྱོང་ནུས་པ་དང༌། དེ་ལས་རྒྱུ་རྡོ་རྗེ་འཛིན་པ་བསྐྱེད་པ་རྗེ་བཙུན་གྱི་དགོངས་པ་མ་ཡིན་པ་དེ་ལྟ་ན། མངོན་པར་རྟོགས་པ་རིན་པོ་ཆེའི་ལྗོན་ཤིང་ལས། མངོན་བྱང་ལས་
ཀྱེ་རྡོར་ཆོས་སྐོར་
160

ཞེ་གསུམ་
আ །བསྐྱེད་པ་ལ་གཉིས་ཏེ། མཉམ་པར་སྦྱོར་དང༌། མི་མཉམ་པར་སྦྱོར་བའོ། །དེ་ལ་མཉམ་པར་སྦྱོར་བ་ནི་གུར་དང་སམྦུ་ཊི་གཉིས་ཀའི་རིགས་བསྡུས་པའི་རྒྱུ་རྡོ་རྗེ་འཆང་བསྐྱེད་པའོ། །མི་མཉམ་པར་
སྦྱོར་བས་ནི་རིགས་སོ་སོ་བ་རྣམས་དང་བདག་མེད་མ་བསྐྱེད་དོ། །ཧེ་རུ་ཀ་གསུམ་ལ་ནི་མི་མཉམ་པར་སྦྱོར་བ་དང༌། རྡོ་རྗེ་ཆོ་ག་གསུམ་དང༌། བཞི་དང་། སྙིང་པོ་ཚིག་ཙམ་ལས་བསྐྱེད་པ་དང་བཞི་ཀ་འཇུག་གོ །ཞེས་
གསུངས་པ་དང༌། ཡང་དེ་ཉིད་ལས་བཅུད་སྦྱོང་བ་ལ་གཉིས་ཏེ། བསྐྱེད་ཆོག་གིས་སྐྱེ་གནས་བཞི་སྦྱོང་ཚུལ་དང༌། ལྷའི་རྣམ་པས་ཉོན་མོངས་པ་གསུམ་སྦྱོང་ཚུལ་ལོ། །དང་པོ་ནི། འཁོར་བར་སྐྱེ་བའི་སྐྱེ་གནས་བཞི་ཡིན་
ལ། དེ་སྦྱོང་བའི་བསྐྱེད་ཆོག་བཞི་སྟེ། དེ་ཡང་དཀྱིལ་འཁོར་གྱི་འཁོར་ལོ་གཅིག་ལ་སྦྱར་ན། མངོན་བྱང་ལྔ་ལས་རྒྱུ་རྡོ་རྗེ་འཛིན་པ་བསྐྱེད་པ་ནི། ཉི་མ་ནི་དྲོད། ཟླ་བ་ནི་གཤེར་མཚོན་པས་དྲོད་གཤེར་ལས་སྐྱེས་པའམ། ཉི་ཟླ་
གཉིས་ཀྱིས་ཁུ་ཁྲག་མཚོན་པས་མངལ་སྐྱེས་སྦྱོང་ངོ༌། །ཞེས་གསུངས་པ་རྣམས་དང་འགལ་བར་འགྱུར་རོ། །ཞེས་པའི་བཟློག་དོན་དུ་འཕངས་པའི་གཏན་ཚིགས་ཀྱི་ཁྱེད་ཀྱི་དམ་བཅའི་ཞེན་དོན་གྱི་ལོག་ཕྱོགས་ལ་ཡིད་ཆེས་པའི་
རྗེས་དཔག་སྐྱེད་པར་མི་བྱེད་ན། ཁྱེད་ཀྱི་ངོར་རྗེ་བཙུན་གྱི་ལུང་དཔྱད་པ་གསུམ་གྱིས་རྣམ་པར་མ་དག་པ་ཉིད་དུ་གྲུབ་བོ། །གཉིས་པ་ལ་བཞི་སྟེ། ཡབ་ཀྱི་མངོན་བྱང་མཉམ་སྦྱོར་ཁོ་ནར་སྒྲུབ་བྱེད་ཀྱི་གཏན་ཚིགས་དེ་དག་ལས་དང་
161

ཀྱེ་རྡོར་ཆོས་སྐོར་
པོ་མ་གྲུབ་པར་བསྟན། གཉིས་པ་འགལ་བར་བསྟན། གསུམ་པ་མ་ངེས་པར་བསྟན། དག་ལྡན་གྱི་ལུང་དོན་འཁྱོག་པོར་དྲངས་པའོ། །དང་པོ་ལ་གཉིས་ཏེ། ཡབ་ཀྱི་མི་མཉམ་སྦྱོར་མི་ཐུབ་ཟླ་བའི་དགོངས་པ་ཡིན་པར་
བསྟན། རྗེ་བཙུན་གྱི་གསུངས་ཀྱང་མི་འཐད་ན་རྗེ་བཙུན་བཀག་པར་སོང་བའོ། །དང་པོ་ནི། དེ་ཉིད་དེའི་བཞེད་པ་ཡིན་ཏེ། བརྟག་པ་དང་པོའི་གསུམ་པ་ལས། ཨ་ལི་ཟླ་བ་ཀ་ལི་ཉི། །ས་བོན་ནང་དུ་སོན་གྱུར་པ། །དེ་ཉིད་
སེམས་པ་རྗེས་སུ་བརྗོད། །ཅེས་པའི་རྣམ་བཤད་དག་ལྡན་ལས། བསྲུངས་པའི་འཁོར་ལོ་དུར་ཁྲོད་བརྒྱད་ཀྱི་དབུས་སུ། པདྨ་འདབ་བརྒྱད་ཀྱི་ལྟེ་བར་གདན་རོའི་སྙིང་གར་མངོན་པར་བྱང་ཆུབ་པ་ལྔ་ལས་བསྐྱེད་པ་ནི། ཨ་ལི་ཟླ་
བ་ཀུ་ལི་ཉི། །ཞེས་པ་ཚིགས་སུ་བཅད་པ་གཅིག་གིས་བསྟན་ལ། དེ་ཡང་མངོན་བྱང་གསུམ་པ་ཧཱུྃ་ལས་རྡོ་རྗེ་ཧཱུྃ་གིས་མཚན་པ་དང༌། དེ་ལས་ལྷའི་སྐུ་བསྐྱེད་པ་ནི། ཧཱུྃ་ལས་བྱུང་བའི་རྡོ་རྗེ་ནི། །ཞེས་པ་ཚིགས་སུ་བཅད་པ་ཕྱེད་
དང་བཞིས་བསྟན་ནོ། །ནམ་མཁའི་དཀྱིལ་འཁོར་མཁའ་ཁྱབ་པ། །ཞེས་པའི་ཚིགས་སུ་བཅད་པ་གཅིག་གིས་ནིི་འཁོར་གྱི་ལྷ་མོ་དབྱུང་བ་བསྟན་ཏེ། སྦྱང་དཀའ་ཟླ་བའི་དགོངས་པ་ཡིན་ནོ། །ཞེས་པ་དང༌། འདི་ཉིད་ཀྱི་ཐད་དུ་རྗེ་
བླ་མ་དམ་པས། རྣམ་བཤད་ཉི་མའི་འོད་ཟེར་དུ། འདིར་སློབ་དཔོན་སྦྱང་དཀའ་ཟླ་བས་གཞུང་འཁྲུགས་སུ་སྡེབས་ནས་མངོན་པར་རྟོགས་པ་རྒྱས་པ་ཚར་གཅིག་ལ་སྦྱར་ནས་འཆད་པ་ནི། ཞེས་གསུངས་པ་རྣམས་ཀྱིས་མི་ཐུབ་ཟླ་
162

ཞེ་བཞི་
আ །བ་ཡབ་ཀྱི་མངོན་བྱང་ལ་མི་མཉམ་སྦྱོར་མི་བཞེད་པ་ལ་ཇི་ལྟར་མི་གནོད། གཉིས་པ་ནི། རྗེ་བཙུན་གྱིས་ཡན་ལག་དྲུག་པར་མི་མཉམ་སྦྱོར་གསུངས་པའི་རྟགས་ཀྱིས་དེ་ཉིད་འཐད་པར་བསྒྲུབ་ནུས་སམ་མི་
ནུས། ནུས་ན་ནི་བཟློག་པར་མི་ནུས་པའི་ཐལ་བས་རྫི་བར་བྱེད་པ་མ་ཡིན་ནམ། མི་ནུས་ན་རྗེ་བཙུན་གྱིས་དེ་ལྟར་གསུང་ཀྱང་མི་འཐད་ཅེས་པར་སོང་བའི་ཕྱིར་རྗེ་བཙུན་བཀག་པ་ལས་གཞན་མེད་དོ། །གཞན་ཡང་རྗེ་བཙུན་རང་དང་
སློབ་དཔོན་གཉིས་ཀ་མི་བཞེད་པ་དེ་ཉིད་སྒྲུབ་ཐབས་སུ་སྟོན་པར་མི་རིགས་ཏེ། གཞན་དུ་ན་རང་གི་བཞེད་དོན་དེ་ཕྱིན་ཅི་ལོག་ཏུ་སོང་བའམ། དེ་ཕྱིན་ཅི་མ་ལོག་ན་དེའི་དངོས་ཀྱི་འགལ་བ་མི་མཐུན་ཕྱོགས་དེ་ཉམས་ལེན་གྱི་གཞུང་
དུ་བསྟན་པས་བསྟན་པ་འཇིག་པའི་བགྱི་བ་གང་རུང་ལས་མ་འདས་པའི་ཕྱིར་རོ། །གཉིས་པ་ལ་ཁྱབ་པ་འགལ་བའི་ཚུལ་གཉིས་ཏེ། མི་ཐུབ་ཟླ་བའི་གཞུང་གི་རྗེས་སུ་འབྲངས་པའི་རྟགས་ཀྱིས་རྗེ་བཙུན་མི་བཞེད་པ་དང་སྤྱིར་མི་
འཐད་པར་སྒྲུབ་པ་གཉིས་ཀའི་ཁྱབ་པ་འགལ་ཏེ། རྗེ་བཙུན་རྗེས་འབྲང་དང་བཅས་པ་མཐའ་དག་སློབ་དཔོན་དེའི་རྗེས་སུ་འབྲངས་ནས་འཐད་པ་སྒྲུབ་བཞིན་པ་འདི་ཉིད་ཡིན་པའི་ཕྱིར་དང༌། ཡབ་ལ་མི་མཉམ་སྦྱོར་སློབ་དཔོན་དེའི་
ཕུགས་ཀྱི་བཞེད་པ་མ་ཡིན་ན་རྗེ་བཙུན་གྱིས་དེ་འདྲ་དེ་སློབ་དཔོན་གྱི་བཞེད་པ་མ་ཡིན་ནོ་ཞེས་གསུངས་པར་རིགས་ཀྱི་གང་མི་བཞེད་པ་དེ་ཉིད་ཀྱི་རྗེས་སུ་འབྲངས་ནས་ཉམས་ལེན་གྱི་གཞུང་རྩོམ་པར་མི་རིགས་པའི་ཕྱིར། དེ་དེའི་
163

བཞེད་པ་མ་ཡིན་ནོ། །ཞེས་རྗེ་བཙུན་གྱིས་གསུངས་པར་བཤད་ཟིན་པ་མ་ཡིན་ནམ་ཞེ་ན། འགལ་ཁྱབ་གཉིས་པ་ནི། ཐུན་མོང་གི་ཆོ་ག་ལ་དགོངས་ཏེ་བསྟན་པའོ། །ཞེས་གསུངས་པས་དེ་འདྲ་དེ་སློབ་དཔོན་གྱི་དགོངས་པ་མ་ཡིན་
པར་སྒྲུབ་པ་མ་ཡིན་ཏེ། དེ་ལྟར་བསྟན་པས་དེ་དེའི་དགོངས་པ་ཡིན་པར་འགྲུབ་པའི་ཕྱིར། དེའི་ཤེས་བྱེད་ཀྱང་མི་མཉམ་སྦྱོར་གྱི་མངོན་བྱང་དེ་རྗེ་བཙུན་ཡབ་དང་ཡུམ་ཐུན་མོང་བའི་མངོན་བྱང་ཡིན་པའི་རྒྱུ་མཚན་གྱིས་ཡན་ལག་
དྲུག་པཽར་སློབ་དཔོན་གྱིས་མི་མཉམ་སྦྱོར་བཤད་དོ་ཞེས་བྱ་བའི་དོན་ཡིན་པ་དང༌། ཡབ་ཡུམ་ཐུན་མོང་བའི་མངོན་བྱང་ཡིན་ན་ཡབ་ཀྱི་མ་ཡིན་པར་འགལ་བའི་ཕྱིར། གསུམ་པ་མ་ངེས་པར་བསྟན་པ་ལ་གཉིས་ཏེ། ཀུ་མུ་ཏིའི་ལུང་
དེས་བསྒྲུབ་བྱ་དེ་ལ་མ་ངེས་པ་དང༌། རྗེ་བཙུན་གྱིས་ཆོ་ག་ཐ་དད་ཅེས་སོགས་ཀྱི་ལུང་དེས་བསྒྲུབ་བྱ་དེ་མི་འགྲུབ་པའོ། །དང་པོ་ནི། ཀུ་མུ་ཏིའི་ལུང་དེས་ཡབ་ཀྱི་མངོན་བྱང་ལ་མི་མཉམ་སྦྱོར་མེད་པར་མི་འགྲུབ་སྟེ། ལུང་དེས་ནི་ཚོ
ཡུམ་གྱི་མངོན་བྱང་ལ་མི་མཉམ་སྦྱོར་གྱིས་ཁྱབ་པ་དང༌། ཡབ་ཀྱི་མངོན་བྱང་ལ་གཉིས་ཀ་ཡོད་པ་གསལ་བར་བསྟན་པའི་ཕྱིར་ཏེ། ཇི་སྐད་དུ། ལྔ་པོ་ངེས་པར་སྦྱོར་བ་འདི་ཉིད་ཅེས་པའི་ཚིག་གི་ནུས་པ་ལས་གསལ་བའི་
ཕྱིར། གཉིས་པ་ནི། ཆོ་ག་ཐ་དད་ཅེས་སོགས་ཀྱི་ལུང་དེ་རྗེ་བཙུན་ལ་ཚད་མར་བྱེད་པ་རྣམས་ལ་གདམས་པ་ཡིན་ཞེས་པའི་གོ་དོན་བཙལ་ན། གཞུང་ན་མི་མཉམ་སྦྱོར་གྱིས་བཤད་པ་ཡོད་ཀྱང༌། ཉམས་ལེན་གྱི་ཚེ་ན་ཡབ་ཀྱི་
ཀྱེ་རྡོར་ཆོས་སྐོར་

আ
།མངོན་བྱང་མཉམ་སྦྱོར་ཁོ་ནར་བྱས་ནས་ཉམས་སུ་ལེན་དགོས་པ་གཅིག་བླ་མའི་གསུང་བགྲོས་སྙན་རྒྱུད་ལ་ཡོད་དོ་ཞེས་འཆད་པ་འདྲ་ན། དེ་ནི་མ་ཡིན་ཏེ། གསུང་དེའི་དོན་ནི་དེ་ལས་གཞན་ཡིན་པ་
དང་། དེ་ལྟར་ཡིན་པ་རིགས་པས་མི་འཐད་པའི་ཕྱིར་རོ། །ཇི་ལྟར་ཞེ་ན། གསུང་དེའི་དོན་ནི་རིགས་བསྡུས་ཀྱི་མངོན་རྟོགས་སུ་མཉམ་སྦྱོར་དང་། འདིའི་ཡན་ལག་དྲུག་པར་མི་མཉམ་སྦྱོར་བ་གསུངས་པ་དེ་མཛད་པ་པོའི་སློབ་
དཔོན་གཅིག་ཡིན་ཡང་ཕན་ཚུན་དུ་བསྲེས་ནས་ཉམས་སུ་བླང་བྱ་མ་ཡིན་ཏེ། མཛད་པ་པོ་གཅིག་ཀྱང་ཆོ་ག་ཐ་དད་པས་བླ་མ་ཞེས་པ་ཡན་ལག་དྲུག་པ་མཛད་པ་པོ་དེ་ཉིད་ཀྱི་གསུང་བཞིན་དུ་མ་འདྲེས་པར་ཐ་དད་དུ་བྱ་དགོས་ཞེས་
ཟླཔའི་དོན་ཡིན་པའི་ཕྱིར། འདོད་པ་དེ་ལྟར་རིགས་པས་ཀྱང་མི་འཐད་དེ་ཉམས་ལེན་གྱི་གཞུང་དུ་གང་བསྟན་པ་དེ་ཉིད་ཉམས་སུ་ལེན་རྒྱུ་མ་ཡིན་པར་དེའི་འགལ་བ་མི་མཐུན་ཕྱོགས་ཤིག་ཉམས་སུ་ལེན་དགོས་པ་བླ་མའི་གསུང་ལས་
རྟོགས་དགོས་ན་ཧ་ཅང་ཐལ་བའི་ཕྱིར་དང༌། བསྟན་བཅོས་རྩོམ་པ་པོའི་སློབ་དཔོན་རྣམས་ཀྱི་གསུང་ནི་སངས་རྒྱས་ཀྱི་གསུང་བཞིན་དུ་མཐའ་དྲུག་དང་ཚུལ་བཞིའི་སྒོ་ནས་འཆད་དགོས་པ་ཡང་མ་ཡིན་པའི་ཕྱིར་རོ། །བཞི་པ་
ནི། རྒྱུད་ལས་འབྱུང་བའི་མངོན་བྱང་མི་མཉམ་སྦྱོར་དེ་ཡུམ་ཁོ་ནའི་ཐུན་མོང་མ་ཡིན་པར་བཤད་ནས་ཡབ་ཀྱི་ཕྱོགས་ལ་མི་སྦྱོར་བ་དེ་ལྟ་ན། དག་ལྡན་ལས། ཇི་སྐད་དུ། དེ་ལ་ལྷ་མོ་རྣམས་དང་ཐུན་མོང་དུ་བསྟན་ནས་ཞེས་གསུང་
165

པ་དེར་དང་ཞེས་བྱ་བའི་སྒྲས་ཡབ་དང་ཐུན་མོང་བར་མི་འཆད་ན། གཞན་སུ་ཞིག་དང་ཐུན་མོང་བ་ཡིན་ཁྱེད་ཅག་གི་རྣམ་བཤད་དུ་དྲངས་པའི་དག་ལྡན་གྱི་ལུང་འདི་ལ་ནི་དང་ཞེས་བྱ་བའི་ཚིག་དེ་རྐུན་མ་ལ་ཤོར་འདུག་སྟེ། དེ་ཡང་
ལུང་མཐའ་དག་ལ་དང་ཞེས་པ་མགྲིན་གཅིག་ཏུ་ཡོད་པས་ན་རྐུན་མ་དེས་ཀྱང་ཤེས་བཞིན་དུ་ཁྱད་དུ་བསད་པ་ཡིན་གྱི། ནོར་བ་དང་དཔེ་མ་དག་པ་དང་ཐུག་པ་སོགས་མ་ཡིན་ནོ། །དང་ཞེས་པ་བོར་དུ་ཆུག་ཀྱང༌། ཇི་སྐད་དུ། རྒྱུ་
རྡོ་རྗེ་སེམས་དཔའ་བསྐྱེད་པའང་དེ་དང་མཚུངས་སམ་ཞེས་རྟོག་ན། དེ་དང་མི་མཚུངས་པའང་ཡོད་དོ་ཞེས་བསྟན་ཏོ། །ཞེས་གསུངས་པ་འདི་ལའང་ཞེས་པའི་སྒྲ་མ་བརླག་པར་ཡོད་ལ། དེའི་འང་སྒྲས་ནི་ལྷ་མོ་རྣམས་དང་མངོན་
བྱང་མཚུངས་པར་ཡོད་པ་དེ་བསྡུད་དགོས་པ་ལས་གཞན་མེད་པའི་ཕྱིར། གཞན་གྱི་ཕྱོགས་ལྟར་ན་དེ་དང་མཚུངས་སོ་ཞེས་བསྟན་པའི་ཕྱིར། ཞེས་གསུང་བས་ཆོག་པ་ཡིན་ནོ། །དེར་མ་ཟད་ཆོ་ག་ཐ་དད་བླ་མའི་གསུང་བཞིན་ཆོོ
ཞེས་པ་ལའང་ཆོ་ག་ཐམས་ཅད་ཅེས་པའི་འགྱུར་བཅོས་ཤིག་འདུག་སྟེ། འདིའི་བསམ་དོན་ལ་བརྟག་ན་བླ་མའི་གསུང་སྙན་བརྒྱུད་བཞིན་བྱ་དགོས་ཀྱི། ཡི་གེར་བཀོད་པ་ལ་ཡིད་རྟོན་མེད་དོ་ཞེས་པའི་གྲུབ་པའི་མཐའ་ཞིག་དམ་
འཆའ་བར་བཞེད་འདུག་པ། དེ་འགྲུབ་ན་ཁྱེད་ཀྱི་རྩ་བའི་དམ་བཅའ་ལ་ཕན་པ་ཡིན་མོད། དེ་ནི་ཚད་མས་བསལ་བའི་དོན་དམ་བཅས་པ་ཡིན་ཏེ། ཤིན་ཏུ་ལྐོག་ཏུ་གྱུར་བའི་བསྒྲུབ་བྱ་འགྲུབ་པ་ནི་རྩོམ་པ་པོ་ཚད་ལྡན་གྱི་ལུང་ཁོ་ན་ལ་
ཀྱེ་རྡོར་ཆོས་སྐོར་

আ །རག་ལས་པའི་ཕྱིར་རོ། །འདིར་སྨྲས་པ། མང་ཐོས་ཆོ་རིས་བཙུན་པོ་དག །མཐོན་པོའི་དགུང་ལས་མ་ལྷུང་ཞིང༌། །ཐོས་པའི་ཆ་ཤས་མ་ཉམས་པར། །རྩོམ་པའི་གཞུ་ལས་གཞན་གྱི་ཡིད། །
འབིགས་བྱེད་ཚིག་གི་མདའ་མང་པོ། །སྔ་མ་གནས་སུ་མ་སོན་པར། །ཕྱི་མ་བརྒྱུད་མར་ལོང་བཏགས་པས། །ཆེན་པོར་འཆོས་པ་འཇིག་མིན་ནམ། །ཉིན་མོར་བྱེད་པའི་སྣང་བ་ཡིས། །གནད་ཀྱི་ཟླ་འོད་ཁེགས་གྱུར་ན། །
གཞན་གྱིས་མི་ཐུབ་ཟླ་བ་ཡང༌། །ནུབ་རིའི་ཁྲི་ལ་གཟིམས་མིན་ནམ། །དོ་གལ་ཆུང་ངུས་ཉེས་ཆེན་པོ། །རི་རབ་ལྟ་བུར་ལྷུན་སྟུག་པ། །འདེགས་ལ་ངལ་མེད་གང་གི་བློ། །གསེར་གྱི་ནོར་འཛིན་དཔལ་མོ་བཞིན། །མང་ཐོས་
རྣམ་དཔྱོད་དྲང་པོ་ཡིས། །ལམ་དང་ལམ་མིན་རྣམ་ཕྱེ་ནས། །གཞུང་མང་ཤིང་རྟའི་སྲོལ་ཆེན་དུ། །འཇུག་ལ་ངལ་བ་མེད་གྱུར་ཅིག །དཔལ་ཀྱེ་རྡོ་རྗེའི་མངོན་པར་རྟོགས་པ་ཡན་ལག་དྲུག་པའི་དཔུང་གཉེན་ལུང་རིགས་བདུན་པ་
ཞེས་བྱ་བ། དཔལ་ཤཱཀྱ་མཆོག་ལྡན་དྲི་མེད་ལེགས་པའི་བློས་ཉེ་བར་སྦྱར་བའི་ཡི་གེ་པ་ནི་བཤེས་གཉེན་ཆོས་ཀྱི་རྒྱལ་མཚན་ནི།།